# Cristina Andreu Cuevas

Cristina Andreu Cuevas (Casablanca, 8 de juny de 1960) és una directora de cinema espanyola. Des del 23 juny de 2018 Presidenta de la CIMA.

## Trajectòria

L'any 1982 el seu treball consistia a redactar guions, dirigir curtmetratges, així com script i assistent de direcció en llargmetratges.
En 1986 va dirigir Delirio 3, tercer capítol de la sèrie Delirios de amor. Un any més tard, va treballar com a assistent de direcció de José Miguel Ganga a "Rumbo Norte".
En 1989 va ser la guionista i directora del llarg "Brumal", basat en el llibre de Cristina Fernández Cubas "Los altillos de Brumal", que li va valer la nominació a l'any següent en els Premis Goya a la millor direcció novella. Va realitzar els making-of de les pel·lícules A los que aman d'Isabel Coixet (1998) i Los años bárbaros de Fernando Colomo.
Es va incorporar en els inicis de Canal Plus dissenyant projectes i formats en la categoria de direcció i guió, sobre personatges de la cultura espanyola, i en documentals pel canal de televisió Arte. Més tard va ser directora de programes LOCALIA T.V.
En 2006 un grup de directores es proposaren crear l'associació CIMA amb l'objectiu de visibilitzar i fomentar la presència de la dona dins del món audiovisual i aconseguir la igualtat. Va ser membre de la Junta Directiva des dels començaments, i en l'actualitat és la vicepresidenta de CIMA.
El 2008 es realitzà l'estudi "Mujeres y hombres en el cine español" que mostrava que la presència de la dona en aquest àmbit ascendia al 12-15%.
Va donar classe a l'Escola de Cinema i TV de la Universitat Veritas (Costa Rica).
Va realitzar el llibre mosaic que construeix la biografia d'Isabel Coixet titulat Una mujer bajo la influencia.
Entre 2013 i 2014 va viure a Palestina mentre dirigia el curt documental Bernarda Alba en Palestina.
És una de les impulsores de les millores a les ajudes a la dona de Cultura per a "acabar amb la disparitat".
En juny de 2018 assumí la presidència de CIMA rellevant Virginia Yagüe al costat de la qual havia estat col·laborant des de la directiva i a la qual conserva com a vicepresidenta.

## Filmografia
### Directora

* 1998: making-off de la pel·lícula A los que aman de Isabel Coixet (1998)
* 1998: making-off de la pel·lícula Los años bárbaros de Fernando Colomo (1998)
* 1989: Brumal, basada en el llibre Los altillos de Brumal de Cristina Fernández Cubas
* 1986: Delirio 3, tercer capítol de la sèrie Delirios de amor

### Assistent de direcció

* 1987: Rumbo Norte, assistent direcció de José Miguel Ganga

## Premis

Va ser nominada l'any 1990 al Goya a Millor Direcció Novella per la pel·lícula Brumal.

## Referències

* 1 2 «Cristina Andreu, nueva presidenta de CIMA – CIMA – Asociación de mujeres cineastas y de medios audiovisuales» (en castellà). cimamujerescineastas.es. [Consulta: 23 juny 2018].
* ↑ «Delirios de amor» (en castellà). Fotogramas. [Consulta: 28 gener 2018].
* ↑ «CIMA – Asociación de mujeres cineastas y de medios audiovisuales – Asociación profesional con el objetivo de fomentar una presencia igualitaria de las cineastas y profesionales de nuestro sector, contribuyendo a una representación equilibrada y realista de la mujer dentro de los contenidos que nuestro medio ofrece.» (en castellà). cimamujerescineastas.es. [Consulta: 28 gener 2018].
* ↑ «Por qué unirnos para luchar: una entrevista con Cristina Andreu Cuevas» (en castellà). Women On Movies, 18-11-2016 [Consulta: 28 gener 2018].
* ↑ «Cristina Andreu construye una biografía de Coixet a partir de sus influencias» (en castellà). [Consulta: 28 gener 2018].
* ↑ «BERNARDA ALBA EN PALESTINA | Promofest.org» (en castellà). www.promofest.org. [Consulta: 28 gener 2018].
* ↑ «Directoras de cine celebran las mejoras a las ayudas a la mujer de Cultura para "acabar con una disparidad bestial"» (en castellà). elperiodico, 12-01-2018 [Consulta: 28 gener 2018].
* ↑ «Cristina Andreu, presidenta de CIMA: "Tenemos que influir en los contenidos" | Tribuna Feminista» (en castellà). Tribuna Feminista, 02-07-2018 [Consulta: 2 juliol 2018].
* ↑ «Brumal » Premios Goya 2018» (en castellà). www.premiosgoya.com. [Consulta: 28 gener 2018].